
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/130/2024 8724204375 31. 01. 2025 JUDr. Dagmar Soliarová ECLI:SK:OSPP:2025:8724204375.3
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o o maloletú A. B., nar. XX. XX. XXXX, bytom u matky, zastúpená kolíznym opatrovníkom Úradom práce, soc. vecí a rodiny Kežmarok, dieťa rodičov matky B. C., nar. XX. XX. XXXX, trvale bytom D., E. XXX/X, a otca F. B., nar. XX. XX. XXXX, trvale bytom G. H. I., F. J. XXXX/XX, v konaní na návrh matky o úpravu rodičovských práv a povinností rodičov k maloletému dieťaťu, takto rozhodol: I. Schvaľuje rodičovskú dohodu v tomto znení: Maloletá A. B., nar. XX. XX. XXXX sa z v e r u j e do osobnej starostlivosti matky B. C., trvale bytom D., E. XXX/X, ktorá bude dieťa zastupovať a spravovať jeho majetok. Otec maloletého dieťaťa F. B. sa z a v ä z u j e prispievať na výživu maloletej A. sumou 70 eur mesačne, počnúc dňom 01. 02. 2025, ktoré výživné je splatné vždy do 15. dňa v mesiaci k rukám matky. Styk otca s maloletým dieťaťom sa n e u p r a v u j e. II. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP).
Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Podľa § 44 CMP, rozsudky o výživnom sú vykonateľné doručením.

